Qırım akimiyeti cenüpke qatnağan trolleybuslarnıñ sayısını arttıra
11 aprel 2020, 16:19
Rusiye nezaretindeki Qırım Naqliyat Nazirligi "Krımtrolleybus" devlet şirketinen beraberlikte Aqmescit-Aluşta ve Aluşta-Yalta trolleybuslarnıñ sayısını arttıracaq. Bunı müessiseniñ matbuat hızmeti bildirdi.
"Qırım Cumhuriyeti sakinleriniñ bir çoq muracaatı içün ve Aqmescit-Aluşta ve Aluşta-Yalta trolleybuslarnıñ ekimlerge kerek olğanı içün, bu yöñelişlerde naqliyatnıñ sayısı arttırılacaq", - denile beyanatta.
Bundan evel "Krımtrolleybus" müessisesi aprelniñ 6-sından şeerara trolleybuslar kene yürip başlaycağını bildirgen edi.